laion/Wikipedia-Exotic huggingface dataset:
קטלין קובאץ'

קטלין קובאץ' (בהונגרית: Kovács Katalin; בודפשט, 29 בפברואר 1976) היא קיאקיסטית הונגרייה, היא אלופה אולימפית, בעלת 8 מדליות אולימפיות, מהן 3 זהב ו-5 כסף מ-4 אולימפיאדות (סידני 2000, אתונה 2004, בייג'ינג 2008 ולונדון 2012). היא אלופת עולם בעלת 40 מדליות, מהן 31 זהב, 7 כסף ו-3 ארד ואלופת אירופה בעלת 31 מדליות, מהן 29 זהב, 1 כסף ו-1 ארד. קובאץ' היא חותרת הקיאקים המצליחה ביותר בעולם בכל הזמנים. היא מכונה "מלכת הקיאקים". קטלין קובאץ' החלה את הקריירה הספורטיבית שלה בשנת 1987 במועדון "ספרטקוס בודפשט". מאוחר יותר התחרתה במועדון BSE. ב-1993 זכתה במדליות באליפות אירופה לנוער. בשנת 1995 עברה ל-BKV אלרה (Előre) ונכללה כבר בנבחרת הלאומית. היא הייתה חברה בנבחרת הונגריה כעתודה באליפות העולם 1995 בדויסבורג ובאולימפיאדת אטלנטה (1996). משנת 1997 התחרתה בצבעי "מועדון הספורט אויפשט" (UTE). קובאץ' השתתפה באליפות אירופה בארבעה סוגי מקצים וזכתה בפעמיים שתי מדליות כסף וכן במקום רביעי. בסיום העונה סיימה במקום השני בדירוג הקיאקיסטיות ההונגריות. בשנת 1998 זכתה בתואר העולמי הראשון שלו (רביעיות 200 מ'). היא זכתה בארבעה מקומות ראשונים באליפות המדינה. ב-1999 סגרה את השנה בראש דירוג הנשים ההונגריות. בשנת 2000, הייתה לה הזדמנות רצינית באולימפיאדת סידני (2000), וזכתה בשתי מדליות כסף הן בזוגות והן רביעיית הקיאקים. מאביב 2001, עברה קובאץ' למועדון השיט של מ.ט.ק. בודפשט (MTK). והתחילה בסדרת הזכיות המדהימה שלה ובעשרות מדליות. משנת 2009 עברה קובאץ' למועדון השיט של בודפשט הונבד (Bp. Honvéd). פרנץ צ'יפש קיבל לידיו את ניהול האימון וההכשרה שלה. ב-6 ביוני 2014 נולדה בתה. לאחר מכן, כבר לא הצליחה לזכות באליפויות עולם או באליפויות אירופה. ב-2016 היא הודיעה על פרישה. ספורטאית השנה ההונגרייה – מקום שלישי (1999) הקיאקיסטית ההונגרייה של השנה (1999, 2000, 2001, 2002, 2003, 2005, 2006, 2007, 2008, 2009) צלב האבירים של מסדר ההצטיינות של הרפובליקה של הונגריה (2000) ספורטאית השנה ההונגרייה (2002, 2003) (מבוסס על הצבעות של עיתונאי ספורט) ספורטאי השנה ההונגרי (פרס איגוד הספורט הלאומי) (2003, 2009) צלב הקצין של מסדר ההצטיינות של הרפובליקה של הונגריה (2004) בחירת קבוצת הספורט ההונגרית הטובה – מקום השלישי (קיאק זוגי) (2004, 2008) פרס לבודפשט (2004) אלופה לנצח של איגוד הקיאק – קנו ההונגרי (2005) חברה בקבוצת הספורט של הונגריה (קיאק זוגי) (2005, 2006, 2010) פרס פרימה (2006) ספורטאי השנה ההונגרי – מקום שני (2007, 2008, 2009) צלב אמצעי של מסדר ההצטיינות של הרפובליקה של הונגריה (2008) הצלב האמצעי של מסדר ההצטיינות ההונגרי עם הכוכב (2012) פרס הספורט לאסלו פאפ בודפשט (2012) נבחרת השנה של הונגריה – מקום שני (קיאק רביעייה) (2012) חברה באיגוד הספורטאים ההונגרים האלמותיים (2017) מיקום וסוג מדליה מדיה וקבצים בנושא קטלין קובאץ' בוויקישיתוף קטלין קובאץ', באתר olympedia.org קטלין קובאץ', באתר התאחדות הקאנו הבין-לאומית קטלין קובאץ' קיאקיסטית (1976-) "Kajak-kenu: megszületett Kovács Katalin gyermeke". nemzetisport.hu. 2014-06-07. "Luca születéséről mesélt Kovács Katalin - videó!". blikk.hu. 2014-06-23. אורכב מ-המקור ב-2014-06-26. "Magyar Olimpiai Bizottság – Megszületett Kovács Katalin gyermeke" (בהונגרית). © Magyar Olimpiai Bizottság. 2014-06-08. אורכב מ-המקור ב-2016-08-14. "Archivált másolat". אורכב מ-המקור ב-2016-07-31.
פארק הולנד (לונדון)

פארק הולנד (באנגלית: Holland Park) הוא אזור בקנזינגטון שבמערב לונדון אשר מכיל רחוב ופארק ציבורי באותו השם. אין לו גבולות רשמיים אבל הוא תחום בערך על ידי רחוב קנסינגטון (אנ') בדרום, דרך הולנד (אנ') ממערב, שדרת פארק הולנד (אנ') מצפון ורחוב קנסינגטון צ'רץ' ממזרח. המחוזות הסמוכים הם נוטינג היל מצפון, ארלז קורט מדרום, ושפרדס בוש מצפון מערב. האזור בנוי ברובו מרחובות עם שדרות עצים ומבתים טוריים גדולים בסגנון ויקטוריאני, ומכיל חנויות רבות, אטרקציות תיירותיות (כגון מוזיאון העיצוב), אתרי ספא יוקרתיים, מלונות ומסעדות, כמו גם שגרירויות של מספר מדינות. הרובע היה כפרי עד המאה ה-19, והאזור המכונה כיום פארק הולנד היה בעבר אחוזה בשם בית הולנד. בעשורים הבאים באותה מאה מכרו בעלי האחוזה את השטחים המרוחקים של האחוזה לבניית בתי מגורים, והשכונה שהתפתחה קיבלה את שמה מהבית. האזור כולל גם כמה אזורים קטנים שמעולם לא היו חלק מהשטח של בית הולנד, בעיקר אחוזת פילימור ואזור כיכר קמפדן היל. בשנותיה המאוחרות של המאה ה-19 קבעו את מושבם בשכונה מספר אמנים ידועים (ביניהם פרדריק לייטון, ג'ורג' פרדריק ווטס וולנטיין קמרון פרינספ) ואספני אומנות. קבוצה זו נקראה "חוג פארק הולנד" (אנ'). טווסים בפארק הולנד מראה בגנים הרשמיים הגנים הרשמיים, מבט לעבר בית הולנד גן קיוטו מפל בגן קיוטו שטח הפארק הוא כ-22 הקטאר, מחציתו הצפונית היא חורש פראי למחצה, החלק מרכזי הוא שטחי גן רשמיים, והחלק הדרומי משמש לספורט. מבית הולנד נשארו רק כמה חורבות, לאחר שנהרס ב-1940 בבליץ על לונדון במהלך מלחמת העולם השנייה. ב-1952 מועצת מחוז לונדון רכשה את החורבה ואת הגנים שמסביב מבעלו הפרטי האחרון, הרוזן השישי מאילצ'סטר (אנ') כיום שרידי הבית מהווים תפאורה לתיאטרון הפתוח פארק הולנד, שהוא ביתה של אופרת פארק הולנד(אנ'). מדרום לפארק נמצא מוזיאון העיצוב. בפארק יש בית קפה, מסעדה המחוברת לאורנז'רי, מערכת שחמט ענקית, מגרש קריקט, מגרש טניס, שני גנים יפאנים - גן קיוטו, שהוקם ב-1991, וגן הנצחת פוקושימה, שהוקם ב-2012, אכסניית נוער וגן שעשועים. ניתן לראות בגן סנאיים וטווסים. ב-2010 ייחד הפארק מדור לחזירים שתפקידם היה לנקות את הפארק מסרפדים ומעשבים נוספים, כדי ליצור אזור אחו נוסף לפרחי בר ובעלי חיים. לאחר מכן נעשה שימוש בבקר למטרה דומה. המרכז האקולוגי של פארק הולנד (2013), המופעל על ידי שירות האקולוגיה של הרובע, מציע תוכניות חינוך סביבתי הכוללות טיולים בטבע, שיחות, תוכניות לבתי ספר ותוכניות פעילות לילדים. מדיה וקבצים בנושא פארק הולנד בוויקישיתוף פארק הולנד, באתר הרובע המלכותי קנזינגטון וצ'לסי The Friends of Holland Park Holland Park Chess | Holland Park chess community, teaching for educational purposes (באנגלית אמריקאית) Holland Park - Kensington, Parks & Gardens (באנגלית) Parks and Gardens UK - Holland Park, Kensington, England בתאריך 26 בפברואר 2012, בארכיון האינטרנט Belvedere Restaurant, TripAdvisor Rob Parsons, Making mates on giant chessboard in Holland Park, Evening Standard, ‏5 במרץ 2012 johnsworldview, From Kyoto to Fukushima, John's World View, ‏2018-07-28 (באנגלית)
Blow

האם התכוונתם ל... Blow (שיר של קשה) משנת 2011 Blow (שיר של ביונסה)‏ (אנ') משנת 2013 Blow (שיר של אד שירן, כריס סטייפלטון וברונו מארס) משנת 2019
דיוויזיית השריון ה-16 (ארצות הברית)

דיוויזיית השריון ה-16 של צבא ארצות הברית (באנגלית: 16th Armored Division) הייתה דיוויזיית שריון אמריקאית אשר לחמה במלחמת העולם השנייה בחזית המערבית. הדיוויזיה הוקמה ב-15 ביולי 1943 במחנה צ'אפי בארקנסו ונחתה בצרפת בין 11 ל-17 בפברואר 1945. הדיוויזיה נכנסה ללחימה מסוף אפריל 1945 והשתתפה בימים האחרונים של המערכה האירופית. הדיוויזיה נלחמה באזור נירנברג, ולאחר מכן נכנסה לצ'כוסלובקיה בתחילת מאי 1945 וכבשה את העיר פילזן. הדיוויזיה ספגה את מספר האבידות הקל ביותר מבין כל דיוויזיות השריון האמריקאיות באירופה, עם 32 נפגעים בלבד, ובילתה 3 ימים בלחימה. הדיוויזיה הושבתה עם שובה לארצות הברית באוקטובר אותה שנה, ופורקה בניו ג'רזי ב-15 באוקטובר 1945. דגלאס גרינה (15 ביולי 1943–ספטמבר 1944 ג'ון פיירס (ספטמבר 1944–15 באוקטובר 1945) דיוויזיית השריון ה-16 (באנגלית)
Save Me (שיר של דה פאראקיט)

"Save Me" הוא סינגל של ההרכב המוזיקלי הצרפתי, דה פאראקיט, בשיתוף פעולה עם הזמרת אלדן ז'קוב. בשיר נמצאת דגימה מהשיר "ערב של שושנים". השיר זכה להצלחה רבה בישראל ולהשמעות רבות ברדיו, ודורג במצעדים במספר מדינות בעולם, בהן רוסיה וצרפת. במצעד הפזמונים הבינלאומי השנתי של תחנת הרדיו הפופולרית גלגלצ לשנה זו, הגיע השיר למקום ה-19. בהקלטה אקוסטית של השיר שביצע הצמד באולפני גלגלצ בישראל, בוצע השיר העברי על ידי ליאורה יצחק. נכון למרץ 2022, השיר הושמע למעלה מ-5 מיליון פעמים בספוטיפיי. הווידאו קליפ של הסינגל, שבוים על ידי ויל קינדריק והופק על ידי ג'ניפר הית', יצא בערוץ היוטיוב של דה פאראקיט ב-16 ביוני 2016. נכון למרץ 2022, הווידאו קליפ נצפה למעלה מ-14 מיליון פעמים. מידע על הסינגל "Save Me" באתר מיוזיק בריינז מידע על היצירה "Save Me" באתר Discogs אקורדי השיר "Save Me" באתר Tab4u מילות השיר "Save Me" באתר Genius סרטון השיר "Save Me" באתר יוטיוב מידע על השיר "Save Me" באתר iTunes מידע על השיר "Save Me" באתר ספוטיפיי The Parakit feat. Alden Jacob's 'Save Me' - Discover the Sample Source, WhoSampled (באנגלית) דורין רוטנשטרייך, ‏סימפול שירים ישראלים במוזיקה העולמית, באתר ‏מאקו‏, 3 בדצמבר 2016 Save Me (feat. Alden Jacob), 2016-05-20, נבדק ב-2022-03-29 The Parakit - Save Me (feat. Alden Jacob) [Official Video], נבדק ב-2022-03-29 The Parakit feat. Jacob Alden — Save Me, נבדק ב-2022-03-29 The Parakit - Save Me, Top40-Charts.com (באנגלית) Save Me by The Parakit and Alden Jacob - Music Charts, acharts.co
עיטור מצח הסוס של חזאל

עיטור מצח הסוס של חזאל הוא עיטור מצח סוס (אנ') מארד שהתגלתה בהראיון בסאמוס, ועליה כתובת בכתב פיניקי המוקדשת לחזאל (המזוהה על-ידי חלק מהחוקרים עם חזאל המקראי מלך ארם דמשק). משערים שהפריט נוצר בצפון סוריה, אולי בארסלאן טאש. הפריט מוצג במוזיאון הארכאולוגי של ואתי בסאמוס (יוו') (B2579). הכתובת ידועה בשם KAI 311. העיטור נמצא בשנת 1984 בהראיון של סאמוס, ואורכו 27.3 ס"מ. בצדו השמאלי יש שורה אחת של כתב, בזווית של כ-120 מעלות לבסיס העיטור. הכיתוב באורך 16 ס"מ ומורכב מ-36 אותיות שגובהן בין 3–9 מ"מ. הכתובת ידועה בסימון KAI 311. בכתובת אין ריווח או הפרדה אחרת בין מילים. בתחילה, ווֹלפגנג רליג (גר') קרא את הכתובת כך: זי נתן הדר למראן חזאל מן עמק בשנ תערה מראן נהר ותרגם: "אֲשֶׁר נתן הדר לאדוננו חזאל מעמק בשן. כיסוי המצח לאדוננו הנעלה." מאוחר יותר, בספרו Kanaanäische und Aramäische Inschriften, פורסמה הכתובת כך: זי נתן הדד/ר למראן חזאל מן עמק בשנת עדה מראן נהר בפענוח זה בטל הזיהוי עם הבשן, ומתאפשר זיהוי של הדד בכתובת. יש לציין כי בשל התבליטים על עיטור מצח הסוס, הכתובת מחולקת לשני חלקים בין האותיות נ' ו-ת' של המילים "בשנ תערה" או של המילה "בשנת". רשימת כתובות כנעניות וארמיות ISRAEL EPH'AL, JOSEPH NAVEH, Hazael's Booty Inscriptions, Israel Exploration Journal 39, 1989, עמ' 192–200 Röllig, W., 1988. ‘Die aramäische Inschrift für Haza’el und ihr Duplikat’. In H. Kyrieleis & W. Röllig (eds), Ein altorientalischer Pferdeschmuck aus dem Heraion von Samos, 62-75. (Mitteilungen des Deutschen Archäologischen Instituts, Athenische Abteilung 103.) Athens: Deutsch-archäologisches Institut Archaeological Museum of Vathi at Samos
מאהלון רומאו

מאהלון ברספורד בקר רומאו (באנגלית: Mahlon Beresford Baker Romeo; נולד ב-19 בספטמבר 1995) הוא כדורגלן אנטיגואי המשחק בעמדת המגן הימני. רומאו, הוא הוא בנו של ג'זי B, סולן להקת ה-R&B, סול II סול. רומאו, נולד בווסטמינסטר שבלונדון. רומאו התחיל את הקריירה שלו במחלקת הנוער של ארסנל ובקיץ 2012 הצטרף למחלקת הנוער של ג'ילינגהאם. בינואר 2013, רומאו חתם בדובר את'לטיק מהנשיונל ליג דרום. יממה לאחר מכן, רומאו ערך את הופעת הבכורה שלו בקבוצה בהפסד 2–5 לפארנבורו. כעבור זמן קצר, רומאו חזר לג'ילינגהאם וב-27 באפריל ערך את הופעת הבכורה המקצועית בקבוצה בהפסד 2–3 לבורטון אלביון. בקיץ 2015, רומיאו חתם במילוול מהפוטבול ליג הראשונה. ב-6 בפברואר 2016 הבקיע את שער הבכורה שלו בקבוצה בניצחון 0–3 נגד וולסול. רומאו היה שותף לחזרה של הקבוצה לפוטבול ליג צ'מפיונשיפ בתום עונת 2016/2017. ב-31 באוגוסט 2021, רומאו הושאל לפורטסמות' עד לסיום העונה. ב-15 ביוני 2022 הצטרף לקארדיף סיטי מהפוטבול ליג צ'מפיונשיפ. ב-10 ביוני 2015 רומאו ערך את הופעת הבכורה שלו בנבחרת אנטיגואה וברבודה בהפסד 1–3 לסנט לוסיה. מילוול פלייאוף העלייה לפוטבול ליג הראשונה: 2017 מאהלון רומאו, ברשת החברתית אקס (טוויטר) מאהלון רומאו, באתר Transfermarkt מאהלון רומאו, באתר Soccerway מאהלון רומאו, באתר WorldFootball.net מאהלון רומאו, באתר National Football Teams מאהלון רומאו, באתר FootballDatabase.eu
גרגור בריינבורג

גרגור בריינבורג (בהולנדית: Gregor Breinburg; נולד ב-16 בספטמבר 1991) הוא כדורגלן ארובי המשחק בעמדת הקשר בדן האג. בריינבורג נולד בהולנד למשפחה בעלת שורשים מארובה. בריינבורג התחיל את הקריירה שלו בקבוצת הנערים של ויטסה 1892 וכעבור מספר שנים הצטרף לדה חראפסחאפ. ב-4 במרץ 2011 ערך את הופעת הבכורה שלו בקבוצה הבוגרת בניצחון 1-2 נגד וילם II. עונה לאחר מכן, הצטרף לקבוצה הבוגרת והפך לשחקן הרכב קבוע בה עם 25 משחקים. בקיץ 2014 בריינבורג חתם בניימכן מהליגה ההולנדית השנייה. בעונתו הראשונה, רשם 30 הופעות בקבוצה והיה שותף לעלייה של הקבוצה לליגת העל ההולנדית. בשנת 2016 מונה לקפטן הקבוצה. ב-22 בינואר 2017 הבקיע את צמד בניצחון 0-2 נגד רודה. בקיץ 2018 חתם בספרטה רוטרדם וכעבור שנה חזר לדה חראפסחאפ. בעונת 2020/2021 לא שיחק באף קבוצה ובאוגוסט 2021 חתם בדן האג. ב-10 ביוני 2015 בריינבורג ערך את הופעת הבכורה שלו בנבחרת ארובה בהפסד 2-0 לברבדוס. ב-15 בנובמבר 2019 הבקיע את שער הבכורה שלו בנבחרת בהפסד 2–4 לגיאנה. מדיה וקבצים בנושא גרגור בריינבורג בוויקישיתוף גרגור בריינבורג, באתר Transfermarkt גרגור בריינבורג, באתר Soccerway גרגור בריינבורג, באתר WorldFootball.net גרגור בריינבורג, באתר National Football Teams גרגור בריינבורג, באתר FootballDatabase.eu
התעמלות אקרובטית בישראל

ישראל הגיעה להישגים גבוהים בתחרויות התעמלות אקרובטית במהלך השנים ואף אירחה את אליפות אירופה באקרובטיקה (אנ') בשנת 2019, וצפויה לארח את אליפות העולם באקרובטיקה ב-2024. אליפות העולם בהתעמלות אקרובטית לשנת 2024 אמורה הייתה להתקיים בעיר חולון, בישראל, וזו הייתה אמורה להיות הפעם הראשונה שבה ישראל תארח אליפות עולם בענף כלשהו בהתעמלות, אולם בשל מלחמת חרבות ברזל, התחרות הועברה לעיר גימראייש בפורטוגל. אליפות אירופה בהתעמלות אקרובטית לשנת 2019 התקיימה לראשונה בישראל, בעיר חולון מה-30 באוקטובר ועד ה-3 בנובמבר 2019. התעמלות אמנותית בישראל זיו אמויאל, ‏"כשנכנסים לתוך הענף, הוא חלק בלתי נפרד ממך", באתר ONE‏, 11 במרץ 2010 מערכת ספורט היום, אקרובטיקה: מדליית זהב לישראל באליפות העולם, באתר ישראל היום, 11 באפריל 2018 התעמלות אקרובטית (אקרובטיקה פירמדות), באתר איגוד ההתעמלות בישראל Israel to host its first-ever World Championships in gymnastics, sportbusiness.com (באנגלית) סופית: אליפות העולם באקרובטיקה לא תתקיים בישראל - וואלה ספורט, באתר וואלה, ‏2023-11-23
סרבנט (סדרת טלוויזיה, 2019)

סרבנט (באנגלית: Servant, בתרגום מילולי: משרתת) היא סדרת טלוויזיה מוזרמת מסוגות הדרמת מסתורין ואימה שעלתה לשידור ב-28 בנובמבר 2019 באפל TV פלוס, והסתיימה ב-2023 לאחר ארבע עונות. הסדרה מתמקדת באירועים מעוררי פליאה ומתח שמתרחשים לפני ואחרי הגעתה של מטפלת מסתורית לביתם של הזוג ששוכר את שירותיה. הסדרה נוצרה על ידי טוני בסגאלופ כשלצידו מסייע בהפקה מ. נייט שאמלאן אשר מוכר כיוצר פורה של מותחנים מפורסמים כגון הסרט החוש השישי. זוג אמיד מפילדלפיה, אשת תקשורת ושף, שוכרים בחורה צעירה בעלת חזות שברירית כמטפלת שתגור עימם ותסייע בגידול בנם התינוק. כניסתה לחייהם מתרחשת בעת שבה רב הנסתר על הגלוי בביתם ונוכחותה מובילה לשרשרת של אירועים מסתוריים וגילויים מטלטלים המייצרים תחושת מבוך של סודות. הבהרה: תמצית זו כוללת ספויילרים לחלקה הראשוני של הסדרה. לאחר ששון ודורותי חוו אובדן של בנם התינוק תודעתה של דורותי, אשר לא מסוגלת לשאת את האובדן, נאטמת לקיומו של אותו אירוע מכונן. מתוך רצון לסייע לה לעכל ולהשלים עם אירועי העבר, אשת רפואה אלטרנטיבית ממליצה על שימוש בבובה של תינוק שנתפסת על ידי דורותי כיצור חי. אשליה זו כה חזקה מבחינתה שהיא מתעקשת לשכור מטפלת שתסייע בגידול "הילד". לתדהמת משפחתה של דורותי, לאחר הגעת המטפלת מתרחש דבר פלאי שהם מתקשים להבין. נל טייגר פרי - ליאן גרייסון. מטפלת צעירה ומסתורית. לורן אמברוז - דורותי טרנר. אשת תקשורת אסרטיבית. אשתו של שון. טובי קבל - שון טרנר. שף שעובד מהבית. בעלה של דורותי. רופרט גרינט - ג'וליאן פירס. אח של דורותי. טוני רוולורי - טובי. עוזר שף שלפעמים עובד עבור שון. פיליפ ג׳יימס בראנון - רוסקו. חוקר פרטי. בוריס מקגיבר - הדוד ג'ורג'. אדם מהעבר של ליאן. טוד וורינג - פרנק פירס. אבא של דורותי וג'וליאן. בפברואר 2018 התפרסם שחברת אפל הזמינה את עונתה הראשונה של הסדרה. במהלך החצי השני של 2018 התפרסם שאמברוז, טייגר פרי, קבל וגרינט לוהקו לתפקידים הראשיים. במרץ 2020 התפרסם שהפקת העונה השנייה הושבתה בעקבות התפרצות מגפת הקורונה. מדיה וקבצים בנושא סרבנט בוויקישיתוף אתר האינטרנט הרשמי של סרבנט (בשפות מרובות) סרבנט, ברשת החברתית אקס (טוויטר) סרבנט, ברשת החברתית אינסטגרם "סרבנט", במסד הנתונים הקולנועיים IMDb (באנגלית) "סרבנט", באתר Rotten Tomatoes (באנגלית) "סרבנט", באתר Metacritic (באנגלית) "סרבנט", במסד הנתונים הקולנועיים KinoPoisk (ברוסית) (November 19, 2019). Apple premieres “Servant,” coming to Apple TV+ November 28. Apple.com. retrieved April 27, 2022 Andreeva, Nellie (27 בפברואר 2018). "Apple Orders M. Night Shyamalan Psychological Thriller TV Series". Deadline. נבדק ב-30 במרץ 2022. {{cite web}}: (עזרה) Andreeva, Nellie (22 באוגוסט 2018). "Lauren Ambrose & Nell Tiger Free To Star In M. Night Shyamalan's Apple Series". Deadline. נבדק ב-30 במרץ 2022. {{cite web}}: (עזרה) Petski, Denise (30 בנובמבר 2018). "Rupert Grint Joins M. Night Shyamalan's Apple Series". Deadline. נבדק ב-30 במרץ 2022. {{cite web}}: (עזרה) Andreeva, Nellie (4 בדצמבר 2018). "Toby Kebbell To Star In M. Night Shyamalan's Apple Series". Deadline. נבדק ב-30 במרץ 2022. {{cite web}}: (עזרה) Andreeva, Nellie (13 במרץ 2020). "Coronavirus: All Apple TV+ Active Series Shut Down, Including 'See', 'For All Mankind,' 'Servant' & 'Mythic Quest'". Deadline. נבדק ב-30 במרץ 2022. {{cite web}}: (עזרה)
אלוסוכוס

אלוסוכוס (שם מדעי: Elosuchus) הוא סוג נכחד של זוחל דמוי-תנין שחי במשך הקנומן, מתחילת הקרטיקון העליון של צפון אפריקה. המאובנים שלו התגלו בתצורות שונות במרוקו, באלג'יריה ובניז'ר, ותוארו ב-2002 בידי החוקר פרנס דה בראון (de Broin). הסוג הכיל שני מינים: Elosuchus cherifiensis ו-Elosuchus broinae, בעוד ממצאי מינים נוספים הועברו לסוגים אחרים כגון תורקוזאורוס והסוג Fortignathus, לאחר שאלה נמצאו לצידו בתצורת אצ'קר (אנ') בניז'ר. מספר חוקרים העריכו שהסוג קשור למשפחה וקרוב לסוג Stolokrosuchus. עם זאת, כיום כוללים אותו במשפחה פולידוזאוריים (Pholidosauridae), לצד דמוי-התנינאי הענקי סרקוסוכוס. האלוסוכוס היה דומה מעט לתנין כמו לגאביאל, המותאם בעיקר לחיים במים. הוא היה בעל גפיים קטנות יחסית, ייתכן עם קרומי שחייה, וגופו כוסה באוסטאודרם. ככל הנראה הוא ניזון בעיקר מדגים. מדיה וקבצים בנושא אלוסוכוס בוויקישיתוף אלוסוכוס, באתר GBIF (באנגלית)
פולידוזאוריים

פולידוזאוריים (שם מדעי: Pholidosauridae) היא משפחה נכחדת של זוחלים דמויי-תנינאים אשר התקיימו במשך היורה התיכון עד לקרטיקון העליון שלפני 167 עד 89 מיליון שנה מזמננו, אף שהסוג Sabinosuchus התקיים כנראה עד להכחדת הקרטיקון לפני 66 מיליון שנה מזמננו. המאובנים שלהם נמצאו בעיקר בצפון אפריקה וכן בחלק מאירופה, אמריקה הצפונית ואמריקה הדרומית. בני המשפחה הותאמו לחיים במים, כנראה בסביבות מים מתוקים כמו אגמים ונהרות ובהם צדו טרף ממגוון סוגים. אחדים מהם היו בעלי חוטם דק כשל גאביאל וכנראה ניזונו בעיקר מדגים. הגדול בבני המשפחה היה מגדולי התנינאים בכלל, הסרקוסוכוס, שהגיע לאורך 9 עד 12 מטרים ומשקל של 4 עד 8 טונות, מה שהפך אותו לטורף-על. צ'לוואן (Chalawan) Crocodilaemus Dakotasuchus? אלוסוכוס (Elosuchus)? Meridiosaurus Oceanosuchus Pholidosaurus Sabinosuchus? סרקוסוכוס (Sarcosuchus) Terminonaris Vectisuchus Woodbinesuchus? מדיה וקבצים בנושא פולידוזאוריים בוויקישיתוף פולידוזאוריים, באתר GBIF (באנגלית)
הספרייה הלאומית של פוארטו ריקו

הספרייה הלאומית של פוארטו ריקו (בספרדית: Biblioteca Nacional de Puerto Rico) היא הספרייה הלאומית של פוארטו ריקו. היא הוקמה בשנת 1967 בשם Biblioteca General de Puerto Rico (הספרייה הכללית של פוארטו ריקו), בעקבות החלטה משותפת מס' 44 של בית המחוקקים של פוארטו ריקו. היא נפתחה ב-11 באפריל 1973. ב-2003 שונה שמה לספרייה הלאומית של פוארטו ריקו, בחוק 188 מ-17 באוגוסט באותה שנה. האוספים המיוחדים של הספרייה כוללים את האוסף הדומיניקני של ספרי דת כרוכים בעור מהמאות ה-16–19, אוסף Eugenio Maria de Hostos, הכולל 1,300 כתבי יד דיגיטליים, והאוסף הפרטי של קונצ'ה מלנדז, מבקרת ספרות ופרופסור לשעבר באוניברסיטת פוארטו ריקו. הספרייה שוכנת בבניין הקלאסי מהמאה התשע עשרה (בתקופה מסוימת, הבניין שימש כמפעל הדגל של בקרדי רום), יחד עם הארכיון הכללי של פוארטו ריקו. הבניין ממוקם בסן חואן העתיקה. הוא משקיף על פארק לואיס מוניוז ריברה. הוא ממוזג במלואו ויש בו גישה חופשית לאינטרנט. הספרייה והארכיון חולקים אמפיתיאטרון בן 119 מושבים במפלס הרחוב. הבניין היה רשום במרשם הלאומי של מקומות היסטוריים בשנת 1976 תחת שמו הקודם, Carcel de Puerta de Tierra. Haidée Muñoz Solá (1992). "Biblioteca Nacional de Puerto Rico" (PDF). Boletín de la ANABAD (בספרדית). Madrid: Asociación Española de Archiveros, Bibliotecarios, Museólogos y Documentalistas. 42. ISSN 0210-4164 – via University of La Rioja. מדיה וקבצים בנושא הספרייה הלאומית של פוארטו ריקו בוויקישיתוף אתר האינטרנט הרשמי של הספרייה הלאומית של פוארטו ריקו (בספרדית) www.puertadetierra.info/edificios/archivo/archivo.htm Biblioteca Nacional de Puerto Rico. Torres Rivera, Juan. "Archivo General de Puerto Rico-Biblioteca Nacional. Su historia". www.puertadetierra.info. Gómez de Hillyer, Josefina. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הספרייה הלאומית של פוארטו ריקו".
דיוויזיית השריון הרביעית (ארצות הברית)

דיוויזיית השריון ה-4 של צבא ארצות הברית (באנגלית: 4th Armored Division) הייתה דיוויזיית שריון אמריקאית אשר לחמה במלחמת העולם השנייה בחזית המערבית. הדיוויזיה הוקמה ב-15 באפריל 1941, וכמפקדה הראשון מונה הנרי ביירד. בינואר 1944 הגיעה הדיוויזיה לאנגליה, וב-11 ביולי נחתה בחופי נורמנדי. הדיוויזיה בפיקודו של ג'ון שירלי ווד השתתפה במבצע קוברה כחלק מהקורפוס ה-8, ולאחר מכן פנתה דרומה וכבשה את נאנט, וב-12 באוגוסט ניתקה את חצי האי ברטאן. לאחר מכן פנתה מזרחה, חלפה במהירות על פני צרפת צפונית ללואר, חצתה את המוזל ב-11–13 בספטמבר, איגפה את ננסי וכבשה את לינוויל ב-16 בספטמבר. במהלך הקרב על הבליטה לחמה הדיוויזיה כחלק מהקורפוס ה-3 תחת פיקודו של פטון, וכוחותיה שחררו את כוחות הדיוויזיה המוטסת ה-101 שהיו נצורים בבסטון. בהמשך השתתפה הדיוויזיה בפלישת בעלות הברית המערביות לגרמניה, חצתה את הריין, לחמה בדרום גרמניה ואף שחררה את מחנה הריכוז אוהרדרוף, ובמאי 1945 שחררה את מערב צ'כוסלובקיה. לאחר המלחמה שירתה הדיוויזיה בכוחות הכיבוש האמריקאיים בגרמניה עד להשבתתה ב-20 במאי 1949. הדיוויזיה הופעלה מחדש ב-15 ביוני 1954 בפורט הוד בקלין, טקסס, ובשנת 1957 נשלחה לגרמניה המערבית, שם פעלה כחלק מהקורפוס ה-7 עד לפירוקה במאי 1971 ושינוי שמה לדיוויזיית השריון ה-1. מדיה וקבצים בנושא דיוויזיית השריון הרביעית בוויקישיתוף דיוויזיית השריון ה-4 (באנגלית)
כתובת השנהב מארסלאן טאש

כתובת השנהב מחדתו (ארסלאן טאש) היא לוחית שנהב קטנה עם כתובת ארמית שנמצאה בשנת 1928 בארסלאן טאש (חדתו העתיקה) בצפון סוריה על-ידי צוות ארכאולוגים צרפתים בראשות פרנסואה תורו-דנז'ן (אנ'). הכתובת מתוארכת לראשית המאה ה-9 לפנה"ס, על בסיס השם "חזאל" בכתובת, המזוהה על פי ההשערה עם חזאל המקראי, מלך ארם-דמשק. הלוחית, יחד עם פריטי שנהב רבים נוספים, נמצאו בארמון השליט הנאו־אשורי של חדתו מהמאה ה-8 לפנה"ס. הכתובת נמצאה בשלושה שברים - שניים מתאימים זה לזה, השלישי לא. שני השברים המחוברים יחד הם בגובה 2 ס"מ ואורך 7.9 ס"מ, והשבר השלישי בגובה 1.9 ס"מ ואורך 3.2 ס"מ. הכתובת ידועה בסימון KAI 232. הכתובת על שני השברים הראשונים היא (השבר הראשון נגמר באות א' של המילה מראן והשני מתחיל באות נ' של אותה מילה): [...]ב?ר? . עמא . למראן . חזאל . בשנת[...] הכתובת על השבר השלישי היא: [...]זת . ה/ח[...] לא ברור אם השבר השלישי קודם לשני השברים הראשונים או בא אחריהם. Clyde E. Fant, Mitchell G. Reddish, "Lost Treasures of the Bible", Wm. B. Eerdmans Publishing Co., Grand Rapids / Cambridge 2008, pp. 106-109. מדיה וקבצים בנושא כתובת השנהב מארסלאן טאש בוויקישיתוף הממצא באתר מוזיאון הלובר (AO 11489) לצפייה באיכות גבוהה יותר, ראו תיאור הלוחית באתר מוזיאון הלובר (AO 11489) Arslan-Tash. v. 1 p.135: "Trois fragments d'une lamelle d'ivoire portant une ligne de texte en carac- tères araméens. Ces fragments ont été trouvés aux environs immédiats des cadres décrits plus haut p. 89 et suiv." Millard, A. R. “Alphabetic Inscriptions on Ivories from Nimrud” Iraq, vol. 24, no. 1, 1962, pp. 41–51: The ivory strip from Arslan Tash is of particular value as it enables a date to be given to the bedstead of which it was a part and to associated ivories. On it is a dedication, in Aramaic, "to our lord Hazael." Hazael king of Damascus c. 843-796 B.C. is the only known historical figure to whom such reference might apply. If, then, it is correct to attribute this ivory to the late ninth century B.C., it may be that it formed an item of the tribute taken from Damascus by Adad-nirari III c. 804 B.C. which included ivory furniture." Muscarella, Oscar White (29 בינואר 1980). The Catalogue of Ivories from Hasanlu, Iran: Hasanlu Special Studies, Volume II. UPenn Museum of Archaeology. pp. 218–. ISBN 978-0-934718-33-2. {{cite book}}: (עזרה)
או'קלי

האם התכוונתם ל... אלויסיוס או'קלי – צייר אירי ג'יימס או'קלי – עיתונאי ופוליטיקאי אירי טרישה או'קלי – שחקנית אמריקאית שון או'קלי – מדינאי אירי אוקלי